Mărturia unui medic: Un român a băut o ladă cu bere ca să "dea afară" vaccinul.
Un român a băut o ladă cu bere ca să "dea afară" vaccinul, povesteşte un medic român stabilit în Suedia. Apoi, pacientul s-a simţit ameţit, dar nu l-a crezut pe medic că nu din cauza vaccinului, ci a alcoolului.
"Azi am vorbit cu un pacient care era foarte împotriva vaccinului. Ştia pe de rost tot punctajul: control, moarte, experiment, virusul nu există, ştiţi voi. Azi mi-a spus că s-a vaccinat fiindcă trebuia să plece într-o delegaţie în străinătate şi nu voia <să-i bage ăia beţe în nas şi să-i slăbească creierul>. Apoi mi-a spus că după vaccin s-a dus acasă şi a băut o ladă de bere ca să <dea vaccinul afară>! Şi că după aia s-a <simţit ameţit> din cauza <drăciei ăleia>", scrie medicul Laura Ghibu pe Facebook.Medicul a încercat să-i explice persoanei respective că vaccinul nu poate fi "dat afară cu bere" şi că ameţeala depinde cu cea mai mare probabilitate de cantitatea de alcool pe care o avea în sânge: "Nu m-a crezut. Oricum l-am felicitat pentru alegere".Întrebată în comentarii dacă pacientul era român, Laura Ghibu răspunde afirmativ.O altă persoană comentează postarea medicului spunând că are în jurul său cinci persoane "total antivacciniste, dar care s-au vaccinat fix din acelaşi motiv: să plece în străinătate".